เมนูนี้คือ เมนูเดียวที่ยังคงทำให้ผมเข้าร้านfujiอยู่
เมนูที่ว่านี้คือ "Negi Toro don" หรือ ข้าวหน้าปลาโทโร่สับนั่นเอง ราคา 340บาท มาทีไรก็ต้องสั่งเมนูนี้

เนื้อปลาโทโร่สับสีชมพู ซึ่งสับหรือเข้าเครื่องปั่นมาก็ไม่ทราบละเอียดมากๆ!วางบนข้าว เข้าปากไปเนื้อปลาแทบจะละลายหายไปในปากเลยทีเดียว รสชาติและกลิ่นปลาจะอ่อนๆ ได้textureและสัมผัสที่ดีมาก ไปทางOotoro แต่แน่นอนด้อยกว่า Ootoroที่แพงกว่ามาก และความมันไม่เท่า แต่เชื่อเถอะอร่อยแบบนี้ 340บาท ราคานี้มันคุ้มมากๆๆๆ จานเดียวอิ่มอร่อยสบาย

เคล็ดลับในการทานคือหากเพิ่มโชยุลงไปในเนื้อปลาพอเหมาะจะทำให้ปลามีรสหวานขึ้นพอสมควรเลย แนะนำให้เหยาะโชยุลงบนช้อนแล้วค่อยเทเกลี่ยโชยุบนเนื้อปลา หากใส่โชยุมากไปจะเริ่มเค็มไม่อร่อย ให้ค่อยๆใส่ ค่อยๆชิม

หากเคยทานร้านฟูจิสมัย7-8ปีก่อนจะในเมนูยังมี Negi toro don อยู่ใกล้ๆ ข้าวหน้าสามอย่าง(ที่มีnegi toro ผสมอยู่ด้วย) แต่หลังจากเปลี่ยนเมนูมาสองครั้งเมนูนี้ก็ได้หายไป 

*****สำคัญมาก******
หากจะสั่งต้องบอกกับพนักงานอย่างชัดเจนว่าจะเอา "Negi toro don" นะ ไม่ใช่"ข้าวหน้าสามอย่าง เอาปลาโทโร่อย่างเดียว" ช่วงหลังนี้พนักงานไม่รู้จักและจะบอกว่าเมนูนี้ไม่มีแล้ว แต่มันมี!!อาทิตย์นี้ทานมาสามครั้งโดนบอกว่า"เมนูนี้ไม่มีแล้ว" สามครั้ง แต่ก็ได้ทานทุกครั้ง วันนี้ก็เช่นกัน(19/08/2014)
หากเมนูนี้หายไปผมก็ไม่มีเหตุผลที่ต้องมาทานร้านนี้แล้วเป็นลูกค้ามาเกือบสิบปีเพราะเมนูนี้นี่แหละ